2023 5 23
LT
Europos Sąjungos oficialusis leidinys
L 135/81
m) 4.1 punkto f papunktis pakeičiamas taip: „f) Klausimų skaičius turi būti bent vienas klausimas vienai mokymo valandai.
Su kiekvienu skyriumi ir lygiu susijęs klausimų skaičius turi būti proporcingas: — faktiniam to skyriaus ir lygio mokymosi valandų skaičiui arba — į mokinį orientuotų metodų atveju – numatytam vidutiniam mokymosi laikui ir — mokymo tikslams, nustatytiems pagal mokymo poreikių analizę.
Kompetentinga institucija įvertina klausimų skaičių ir lygį tvirtindama kursą.“; n) įrašomas 4.1 punkto j papunktis: „j) Nors pripažįstama, kad klausimų tema gali būti ta pati, klausimai, naudojami kaip MBT mokymosi programos dalis, neturi būti naudojami per kurso ar modulio etapo egzaminus.“; o) 5 ir 6 punktai pakeičiami taip: „5.
2 ir 3 grupės orlaivių tipo vertinimo standartas 2 ir 3 grupės orlaivių tipo vertinimą rengia mokymo organizacijos, tinkamai patvirtintos pagal IV priedą (147 dalį), arba kompetentinga institucija.
Vertinimą sudaro praktinis egzaminas ir egzaminas žodžiu, be to, jis turi atitikti šiuos reikalavimus: a) Praktiniu egzaminu nustatoma egzaminuojamojo kompetencija atlikti konkrečiam orlaivio tipui taikomas techninės priežiūros užduotis.
b) Egzaminas žodžiu laikomas iš 3 punkto „Orlaivio tipo mokymo standartas“ pasirinktinių skyrių, 3.1 punkto e papunktyje nurodytu lygiu.
c) Tiek egzaminuojant žodžiu, tiek atliekant praktinį egzaminą užtikrinama, kad būtų pasiekti šie tikslai: 1.
Patikimai išmanomas orlaivis ir jo sistemos. 2.
Saugus techninės priežiūros, patikrinimų ir kasdienių darbų pagal techninės priežiūros žinyną ir kitų tiesiogiai susijusių su tam tikru orlaivio tipu nurodymų ir užduočių atlikimas, jeigu reikia, pvz.: trikčių šalinimas, remontas, reguliavimas, keitimas, įrengimas ir funkcinis patikrinimas (pvz., variklio darbo ir kt.). 3.
Tinkamas visų orlaivio dokumentų ir techninės literatūros naudojimas. 4.
Tinkamas specializuotų / specialių įrankių ir kontrolės prietaisų naudojimas, konkretaus tipo sudedamųjų dalių ir modulių išmontavimas ir pakeitimas, įskaitant visus ant sparno atliekamus techninės priežiūros veiksmus.
d) Tipo vertinimui taikomi šie reikalavimai: 1.
Kiekvieną egzaminą galima laikyti ne daugiau kaip tris kartus per 12 mėnesių laikotarpį.
Po pirmojo nesėkmingo trijų kartų serijos bandymo turi praeiti 30 dienų, o po antrojo – 60 dienų.
Pareiškėjas turi raštu patvirtinti techninės priežiūros mokymo organizacijai ar kompetentingai institucijai, kuriai teikia paraišką laikyti egzaminą, bandymų laikyti egzaminą skaičių per pastarąjį 12 mėnesių laikotarpį ir datas bei organizaciją ar kompetentingą instituciją, kurioje tai buvo daryta.
Techninės priežiūros mokymo organizacija ar kompetentinga institucija turi patikrinti bandymų laikyti egzaminą skaičių per nustatytą laikotarpį.